সমকামিতা
সমকামিতা (ইংরেজি: "Homosexuality", হোমোসেক্সুয়ালিটি) বা সমপ্রেম বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
ডিএসএম নির্দেশিকায় সমকামিতা
ডিএসএম-৩ তে, সমকামীতাকে নতুন ভাবে শ্রেণিবিন্যাসিত করা হয়। এই শ্রেণিবিন্যাসে বলা হয়, এইধরনের যৌন অভিমুখিতাকে একপ্রকার "যন্ত্রণাদায়ক সমকামিতা" বলা হবে।
ডিএসএম ৩ আর-এ, নতুন "যন্ত্রণাদায়ক সমকামিতা" শ্রেণিবিন্যাসকে অপসারণ করা হয় এবং একে "আলাদাভাবে চিহ্নিত না করা যৌন বৈকল্য" এর অধীনে বিস্তৃতভাবে অন্তর্ভূক্ত করা হয়, যাতে "কারও নিজস্ব যৌন অভিমুখীতা সম্পর্কে বিরামহীন ও চিহ্নিত যন্ত্রণা/দুশ্চিন্তা" অন্তর্ভূক্ত থাকতে পারে।